Lubliniec: Arsynał we zygrōdce
Bez 100 ryncznych kanōnōw przeciwlotniczych, hangranaty, zapŏlniki i patrōny roztōmajtych kalibrōw to ino tajla przedmiotōw, kere zabezpieczyli lublinieccy szandarzi przi udziale saperōw z KWP w Katowicach. Arsynał, 52 lŏt stary miyszkaniec miasta trzimoł na terynie swojij posesyje. W jaki spusōb chop nabōł tela maszin i jeźli ône były ryalnie niybezpieczne, wyklaruje kludzōny pod nadzorym prokuratora podszukōnek.
Dalszŏ tajla artykułu niżyj
Policyjōny z Wydziału Kryminalnego Kōmyndy Krysowyj Policyje w Lublińcu sebrali informacyjõ ô materyjach wybuchowych i brōni, co były we posiadaniu jednego z miyszkańcōw miasta. W piōntek przed połedniym, społym ze funkcjōnariuszami Samodzielnego Podôddziału Antyterrorystycznego Policyje w Katowicach pojechali do dōmu ôd 52 lata starego chopa. Do akcyje zaangażyrowano było tyż ôkludzŏcza psa i jego sztyronożnego partnyra z KMP w Zŏbrzu. Podle procedur, przed przeszukaniym, teryn na kerym miały być sprawiōne czynności zabezpieczōno było przed dostympym ôsōb trzecich.
Na plac zawołany bōł tyż zespōł pogotowiŏ ratunkowego i fojermanōw. Pŏrãnŏście minut po napoczyńciu poszukowań geferlich przedmiotōw, policyjōny znŏdli niywiadōmego pochodzyniŏ zapŏlniki. Decyzyjōm kōmandyra Zespołu Minersko-Pirotechnicznego z terynu pobliskij fyrmy ewakuowano 13 ôsōb. Kōńcowy efekt przeszukaniŏ to zabezpieczōne bez 100 ryncznych kanōnōw przeciwlotniczych, zapŏlników wojskowych, szustōw roztōmajtego kalibra jak tyż hangranaty przeciwpancerne. Przedmioty mogōnce zawiyrać materyje wybuchowe przekŏzano było saperōm, za to dalszŏ tajla arsynału zabezpieczōno było do dalszych podszukowań. Fachmani z zakresu brōni i amunicyje ôkryślōm, eli zabezpieczōne przedmioty miały wertã bojowõ jak tyż jeźli było ryalne zagrożynie dlŏ ôsōb trzecich. Śledczy ôbsztalujōm, eli posiadanie znŏlyziōnych elymyntōw je zgodliwe z prawym jak tyż jak weszoł w jejich posiadanie 52-latek. Szczegōłowe ôkoliczności ôbwiōnzane z tym zdarzyniym, wyklaruje kludzōny pod nadzorym prokuratora podszukōnek.
Zdrzōdło: KKP Lubliniec
szl_Latn szl_Latn szl_Latn szl_Latn szl_Latn szl_Latn